ບັນຫາເສດຖະກິດຂອງສະຫະລັດ ຍັງເປັນຈຸດເພ່ງເລັງ ຂອງການແຂ່ງຂັນ ປະທານາທິບໍດີ (ເບິ່ງວີດີໂອ)
​ອັດຕາ​ວ່າງງານ​ຂອງ​ສະຫະລັດ ໄດ້ຫຼຸດລົງ ​​ເປັນ​ເວລາ​ສີ່​ເດືອນ​ລຽນຕິດ ຄື​ຫຼຸດຈາກ​ 9% ​ໃນ​ເດືອນ​ກັນຍາ ລົງ​ເປັນ 8.3​% ໃນເດືອນມັງກອນ ຜ່ານມາ.
ໃນຂະນະທີ່ທໍານຽບຂາວກ່າວຊົມເຊີຍ ຂໍ້ມູນທີ່ດີຂຶ້ນໃນດ້ານຕະຫລາດແຮງງານຂອງສະຫະ ລັດນັ້ນ ພວກສະໝັກເລືອກຕັ້ງປະທານາທິບໍດີພັກຣີພັບບລິກັນ ຍັງພາກັນສືບຕໍ່ກ່າວໂຈມຕີ ການບໍລິຫານເສດຖະກິດຂອງປະທານາທິບໍດີ ບາຣັກ ໂອບາມາ ນັ້ນຢູ່ ທອງປານມີເລຶ່ອງນີ້ ມາສະເໜີທ່ານ ນັບວ່າມັນເປັນບັນຫາຫລັກ ດ້ານການເມືອງປະຈໍາປີ 2012 ກໍຄືການເສດຖະກິດຂອງສະ ຫະລັດ ທີ່ໄດ້ກ້າວເຂົ້າສູ່ສະພາວະຖົດຖອຍຮ້າຍແຮງສຸດໃນຍຸກຫຼັງສົງຄາມໂລກຄັ້ງທີ່ສອງ ໃນປີ 2007 ແລະ 2008 ແລະການຟື້ນຕົວຄືນຢ່າງຊ້າໆນັບຕັ້ງແຕ່ນັ້ນມາ ແຕ່ຮູບການເສດຖະກິດອາດຈະມີການປ່ຽນແປງໄດ້ ອັດຕາຄົນຫວ່າງງານຂອງສະຫະລັດ ໄດ້ຫຼຸດລົງ ເປັນເວລາສີ່ເດືອນລຽນຕິດ ຄືລົດຈາກເກົ້າເປີເຊັນໃນເດືອນກັນຍາ ລົງໄປເປັນ 8 3 ເປີເຊັນໃນເດືອນມັງກອນຜ່ານມານີ້ ໃນຂະນະທີ່ຕະຫລາດຮຸ້ນ Wall Street ໄດ້ຖີບຕົວສູງຂຶ້ນເມື່ອວັນສຸກຜ່ານມາຍ້ອນລາຍ ງານສະບັບລ່າສຸດກ່ຽວກັບວຽກເຮັດງານທຳ ຊຶ່ງປະທານາທິບໍ ດິໂອບາມາ ໄດ້ກ່າວເນັ້ນ ຍໍ້າວ່າ ເປັນຂ່າວດີນັ້ນ: ຄໍາຕອບໂຕ້ຈາກພວກພັກຣີພັບ ບລິກັນ ທີ່ກໍາລັງແຂ່ງກັນເພື່ອຈະ ໄດ້ເປັນຜູ້ທ້າທາຍເອົາຕໍາແໜ່ງ ປະທານາທິບໍດີໃນການເລືອກຕັ້ງ ເດືອນພະຈິກຕໍ່ໜ້ານີ້ ແມ່ນວ່າ: ມັນໜ້ອຍເດີນໄປແລະຊ້າເກີນໄປ ແດ່ແລ້ວ ທີ່ຈະແກ້ໄຂດັດແປງ ໃນສິ່ງທີ່ພວກເຂົາເຈົ້າເຫັນວ່າ ເປັນຄວາມລົ້ມແຫລວໃນດ້ານ ເສດຖະກິດຂອງທ່ານໂອບາມາ ນັ້ນ ເວລາກ່າວຄໍາປາໄສຕໍ່ ພວກສະໜັບສະໜຸນທ່ານຫລັງ ຈາກໄດ້ຮັບໄຊຊະນະໃນກອງ ປະຊຸມເລືອກຕັ້ງພັກ ເມື່ອວັນ ເສົາຜ່ານມາ ທີ່ລັດເນວາດານັ້ນ ທ່ານ ມິດ ຣອມນີ ອະດີດຜູ້ປົກ ຄອງລັດມາສຊາຈູເຊັດ ໄດ້ຊີ້ໃຫ້ເຫັນວ່າ ລັດຖະບານຂອງທ່ານໂອບາມາ ໃນເບື້ອງຕົ້ນນັ້ນ ມີເປົ້າໝາຍທີ່ແນໃສ່ເພື່ອຮັກສາອັດຕາຄົນວ່າງງານໃຫ້ຢູ່ໃນລະດັບ 8 ເປີເຊັນຫລືຕໍ່າກວ່ານັ້ນ ທ່ານມິດ ຣອມນີ ກ່າວວ່າ ສ່ວນທ່ານ Newt Gingrich ອະດີດປະທານສະພາຕໍ່າສະຫະລັດ ກໍໄດ້ກ່າວໂຈມຕີທໍາ ນອງດຽວກັນນີ້ ເວລາທ່ານປະກົດຕົວຢູ່ລາຍການພົບກັບນັກຂ່າວ ຂອງເຄືອຂ່າຍໂທລະ ພາບ NBC ທ່ານ Gingrich ເວົ້າວ່າ ສໍາລັບປະທານາທິບໍດີໂອບາມາແລ້ວ ເປັນເສັ້ນທາງດີທີ່ຈະກ້າວໄປ ຄືການ ປ່າວປະກາດ ຂ່າວດີອອກໄປເສຍກ່ອນ ໃນຂະນະທີ່ທ່ານກໍຍອມຮັບວ່າຕ້ອງມີການປັບປຸງແກ້ໄຂຕື່ມ ອີກນັ້ນ ປະທານາທິບໍດີໂອບາມາກ່າວວ່າ ພວກບໍລິສັດຢັ່ງສຽງມະຫາຊົນລາຍງານເຖິງລະດັບຄວາມນິຍົມໃນການບໍລິ ຫານປະເທດ ຂອງປະທານາທິບໍດີໂອບາວ່າ ດີຂຶ້ນໃນລະດັບພໍປານກາງຊຶ່ງບັງເອີນເກີດຂຶ້ນພ້ອມໆກັນ ກັບຂໍ້ມູນດ້ານເສດຖະກິດໃນທາງບວກເມື່ອໝໍ່ໆ ມານີ້